IMF ประกาศยุติเจรจาหนี้กับกรีซอย่างเป็นทางการ หลังการหารือล่าสุดเหลว
IMF ประกาศยุติเจรจาหนี้กับกรีซอย่างเป็นทางการ หลังการหารือล่าสุดเหลว
12 มิ.ย. 2558

กองทุนการเงินระหว่างประเทศ (IMF) เปิดเผยว่า ได้ประกาศระงับการเจรจาอย่างเป็นทางการ หลังจากที่การหารือระหว่างกรีซและบรรดาเจ้าหนี้เกี่ยวกับเงื่อนไขในการปลดล็อคเงินช่วยเหลือนั้น ไม่มีความคืบหน้ามาหลายวันแล้ว
โดยมีความแตกต่างกันอย่างมากในประเด็นสำคัญๆส่วนใหญ่ระหว่างกรีซและเจ้าหนี้ และยังไม่มีความคืบหน้าในการประสานข้อคิดเห็นที่แตกต่างกันเหล่านี้ สถานการณ์ในขณะนี้ขึ้นอยู่กับฝ่ายกรีซ ซึ่งตอกย้ำถึงแรงกดดันที่มีต่อนายกรัฐมนตรีอเล็กซิส ซิปราสของกรีซ
โดยวานนี้ ทีมเจรจาของ IMF ได้ยุติการเจรจาในกรุงบรัสเซลส์ และได้เดินทางกลับประเทศ เช่นเดียวกับตัวแทนจากฝ่ายกรีซ
ทั้งนี้ การประกาศอย่างเป็นทางการดังกล่าวสร้างแรงกดดันอย่างมากต่อรัฐบาลกรีซว่าจะยอมรับแนวทางของเจ้าหนี้ หรือจะเสี่ยงผิดนัดชำระหนี้และเผชิญกับวิกฤตทางการเงินที่รุนแรงมากขึ้น